*Областна дирекция «Земеделие» - Софийска област приключи изпълнението на проект „Утвърждаване на модерната администрация“*

Проектът се реализира благодарение на финансовата помощ на Оперативна програма „Административен капацитет” (ОПАК), приоритетна ос ІІ „Управление на човешките ресурси”, подприоритет 2.2. „Компетентна и ефективна държавна администрация”, Бюджетна линия BG051PO002/13/2.2-13.

Оперативна програма „Административен капацитет” е водещият инструмент за модернизация на българската държавна администрация и е изработена в съответствие с Европейската и националната политика за повишаване на институционалния и административния капацитет на администрацията.

Това е третият проект, финансиран със средства от структурните фондове на Европейския съюз, който Областна дирекция „Земеделие“ – Софийска област изпълни.

Той е естествено продължение на резултатите от вече реализираните два проекта и се проведе в рамките на изминалите девет месеца.

Основните дейности по проекта бяха свързани с организиране, координиране и провеждането на обучения на служителите от Областната дирекция в Института по публична администрация /ИПА/ и от фирма – външен изпълнител, по предварително избрани теми.

В резултат на изпълнението на заложените по проекта дейности бяха обучени общо 236 участници.

В ИПА служителите преминаха обучение по темите, свързани с особеностите при прилагане на ГПК, ЗДОИ, ЗЗЛД, счетоводно приключване, вътрешен финансов контрол, комуникационни стратегии и изграждане на публичен образ.

Специализираните обучения, които бяха проведени от фирма – външен изпълнител, бяха обособени в два модула по темите:

1. Усъвършенстване уменията на служителите при представяне на цели, дейности, задачи, свързани с дейността на администрацията; Изграждане на умения за водене на преговори с цел постигане на споразумения между собственици и ползватели на земеделски земи.

2. Как да работим със специфични групи граждани; Административно обслужване на хора в неравностойно положение.

Във всички обучения взеха участие както служители от централното управление на Областната дирекция, така и от общинските служби по земеделие – разпределени на териториален принцип.

Използването на разнообразни и атрактивни методи и подходи при провеждането на практически занятия за придобиване на знания и умения възбудиха интереса на служителите към посочените и често считани за скучни теми.

След приключване на обучителния процес всички участници бяха анкетирани за преценяване удовлетвореността им от участията в проведените обучения. В резултат на това се констатира, че за всички служители, обученията са представлявали голям интерес и е имало осезаема полза за тяхното професионално развитие и формиране на практически умения.

Ръководството на Областна дирекция „Земеделие“ – Софийска област вярва, че с изпълнение на дейностите по трите проекта, финансирани от ОПАК и ЕС чрез ЕСФ, ще се утвърди практиката за ефективно и устойчиво развитие на човешките ресурси, които да осигурят по-качествено административно обслужване и създадат нова визия на държавната администрация – компетентна и модерна, в услуга на гражданите.